[{"text_idx": "#000001", "text": "La postkongresa kajero de La Ondo de Esperanto, presita antau\u0306 tri semajnoj en Litovio, estas pli ampleksa ol kutime pro artikoloj pri multaj arang\u0302oj okazintaj dum la Kongresa Sezono en Esperantujo. Al la plej granda kaj grava el ili \u2013 la 101a Universala Kongreso de Esperanto en Nitra, Slovakio \u2013 estas dedic\u0302itaj pluraj tekstoj, inkluzive de la tradicia prikongresa artikolo de Jukka Pietila\u0308inen, kiu c\u0302i-jare redaktis la kongresan kurieron. Al la kongreso estas dedic\u0302ita ankau\u0306 la kovropag\u0302o kiun ornamas foto el la esperantista procesio tra la urbocentro de Nitro."}, {"text_idx": "#000002", "text": "Bone pritraktataj estas ankau\u0306 aliaj kongresoj kaj konferencoj, okazintaj preskau\u0306 samtempe en Slovakio: kongresoj de romkatolikaj kaj la protestantaj kristanoj-esperantistoj, la La 20a Internacia Medicinista Esperanto-Konferenco, kaj la internacia lingvopolitika konferenco Perspektivoj de lingva komunikado en la E\u03bcropa Unio, en kiu membro de la Eu\u0306ropa Komisiono Vytenis Andriukaitis c\u0302efparolis en Esperanto; la priesperanta parto de lia parolado estas presita en la sekcio Tribuno. Krome oni povas legi pri la 52aj Baltiaj Esperanto-Tagoj en Litovio, pri la 89a kongreso de SAT en Germanio, pri la 49a konferenco de ILEI en Hungario, pri la someraj Esperanto-lernejoj en Usono kaj Finnlando kaj pri multaj diversspecaj kunvenoj, kiuj montras la buntan aktivadon de la esperantistoj en la mondo."}, {"text_idx": "#000008", "text": "Sed eble la plej grava artikolo en la postkongresa Ondo estas presita sur la 3a pag\u0302o, ec\u0302 antau\u0306 la materialo pri la Nitraj eventoj \u2013 la eldonanto kaj redaktoro de La Ondo anoncas gravan s\u0302ang\u0302on, nome: ekde la 2017a jaro La Ondo de Esperanto aperos nur elektronike lau\u0306 la normoj pdf kaj ePub."}, {"text_idx": "#000009", "text": "La Ondo de Esperanto estas abonebla en la papera formo kontrau\u0306 42 eu\u0306roj por la kuranta jaro kaj kontrau\u0306 21 eu\u0306roj por jarduono. La elektronika jarabono por la tuta jaro kostas 15 eu\u0306rojn. Pli detale pri la abonkondic\u0302oj legu en nia retejo."}]